
VENDIM
Nr. 798, datë 3.3.2017

PËR DELEGIM KOMPETENCE

Në bazë të neneve 28 dhe 29, të ligjit nr. 44/2015, “Kodi i Procedurave Administrative i Republikës së Shqipërisë”, vendosa delegimin e çdo kompetence që më jep ligji nr. 84/2016, “Për rivlerësimin kalimtar të gjyqtarëve dhe prokuro-rëve në Republikën e Shqipërisë”, të përcaktuara në nenet 8, pika 6; 9, pikat 4 dhe 5; dhe 10, pika 10 të tij, zotit Alban Brati, drejtor i Shërbimit Juridik, për arsye të kandidimit tim në organet e rivlerësimit sipas ligjit të sipërpërmendur.

SEKRETAR I PËRGJITHSHËM
Albana Shtylla

UDHËZIM
Nr. 3, datë 17.2.2017

MBI ZBATIMIN E VENDIMIT NR. 955, DATË 7.12.2016, TË KËSHILLIT TË MINISTRAVE, “PËR PËRCAKTIMIN E KRITEREVE, TË PROCEDURAVE, DOKUMENTACIONIT DHE MASËS SË PËRFITIMIT TË NDIHMËS EKONOMIKE”

Mbështetur në pikën 4, të nenit 102, të Kushtetutës së Republikës së Shqipërisë, të nenit 43 të ligjit nr. 9355, datë 10.3.2005 “Për ndihmën dhe shërbimet shoqërore”, të ndryshuar, dhe në zbatim të Kreut IV pika 2 të vendimit nr. 955 datë 7.12.2016 të Këshillit të Ministrave, “Për përcaktimin e kritereve, të procedurave, dokumentacionit dhe masës së përfitimit të ndihmës ekonomike”,

UDHËZOJ:

1. Familjet dhe individët në nevojë, të përcaktuar në kreun I, pika 2 të vendimit nr. 955, datë 7.12.2016, të Këshillit të Ministrave “Për përcaktimin e kritereve, të procedurave, dokumentacionit dhe masës së përfitimit të ndihmës ekonomike”, aplikojnë për ndihmë ekonomike përmes administratorëve shoqërorë në bashkitë/njësitë administrative në të cilën ata janë të regjistruar brenda 10 (dhjetë) ditëve të para të muajit. Çdo aplikim i hedhur pas kësaj date, nuk do të ndjekë proçedurat për të përfituar ndihmë ekonomike për muajin aktual, por do të mbarten në listën e muajit pasardhës.
2. Aplikojnë për ndihmë ekonomike krye-familjari i familjes/anëtari madhor së bashku me bashkëshorten kur ka bashkëshorte, të cilët plotësojnë dhe nënshkruajnë aplikimin për familjen. Bashkëshortja është përgjegjëse për tërheqjen dhe marrjen në dorëzim të përfitimit të ndihmës ekonomike. Për rastet kur në strukturën e familjes bashkëshortja mungon, të drejtën e tërheqjes së ndihmës ekonomike e ka kryetari i familjes/anëtari madhor. 
3. Kryefamiljari dhe bashkëshortja mund të plotësojnë aplikime të veçanta nëse ata janë në proces zgjidhjeje martese dhe ende nuk ka një vendim gjykate të formës së prerë.
4. Familjet aplikuese/individët plotësojnë dokumentacionin për përfitimin e ndihmës ekonomike sipas përcaktimeve në kreun 1, pika 4 të vendimit nr. 955, datë 7.12.2016, të Këshillit të Ministrave “Për përcaktimin e kritereve, të procedurave, dokumentacionit dhe masës së përfitimit të ndihmës ekonomike”.
5. Aplikuesit duhet të shoqërojnë aplikimin e tyre me fotokopje të kartave të identitetit të aplikuesit dhe të anëtarëve të tjerë të familjes në moshë madhore të cilët janë pajisur me kartë identiteti. 
6. Administratori, në prani të bashkëshortëve interviston aplikuesin dhe plotëson formularin e aplikimit për ndihmë ekonomike, sipas shtojcës 1, të vendimit nr. 955, datë 7.12.2016, të Këshillit të Ministrave “Për përcaktimin e kritereve, të procedurave, dokumentacionit dhe masës së përfitimit të ndihmës ekonomike”, që përmbledh informacionin mbi: i) demografinë e familjes, arsimin dhe punësimin; ii) llojin e banesës; iii) pasuritë/asetet familjare; iv) të ardhurat nga programet e mbrojtjes shoqërore dhe të ardhurat e tjera. 
7. Aplikuesi e kontrollon aplikimin për të konfirmuar se informacioni është i saktë. Nëse aplikuesi nuk bie dakord me informacionin, kërkon që administratori shoqëror ta ndryshojë informacionin për të cilin ai pretendon se nuk përputhet me deklarimet e tij/saj. Në përfundim, aplikuesi nënshkruan aplikimin. 
8. Nëse ka mungesa në informacion apo dokumentacion, atëherë administratori shoqëror e informon aplikuesin, dhe i jep një listë të informacionit apo dokumentacionit të munguar që duhet të plotësojë. 
Administratori shoqëror do ta mbajë aplikimin dhe dokumentet shoqëruese deri në 30 ditë, në mënyrë që aplikuesi të ketë mundësi të plotësojë dokumentacionin. Administratori shoqëror do ta pranojë dhe do të vazhdojë me procesin e aplikimit, për muajin pasardhës. Nëse aplikuesi nuk siguron informacionin apo dokumentacionin e munguar brenda 30 ditëve, administratori shoqëror anulon aplikimin. Nëse aplikuesi siguron informacionin apo dokumenta-cionin e munguar brenda 30 ditëve, administratori shoqëror e pranon atë dhe vazhdon me procesin e aplikimit, për muajin pasardhës. 
9. Administratori shoqëror ruan dokumen-tacionin në përputhje me legjislacionin në fuqi për ruajtjen e dokumentacionit. 
10. Administratori shoqëror verifikon situatën social-ekonomike të familjeve në nevojë brenda 3 muajve kur futen për herë të parë në skemë si dhe dy herë në vit për të gjitha familjet që përfitojnë ndihmë ekonomike, dhe hedh në Regjistrin elektronik të dhënat e marra nga intervistimi dhe verifikimi i situatës social ekonomike sipas shtojcës 2 të vendimit nr. 955, datë 7.12.2016, të Këshillit të Ministrave “Për përcaktimin e kritereve, të procedurave, dokumentacionit dhe masës së përfitimit të ndihmës ekonomike”. 
11. Pas hedhjes dhe transferimit të të dhënave nëpërmjet Regjistrit Elektronik Kombëtar, struktura përgjegjëse për shërbimet sociale në Bashki, përgatit projektvendimin sipas aneksit nr. 1 bashkëlidhur këtij udhëzimi. Projektvendimi përgatitet në bazë të të dhënave të gjeneruara nga administratori shoqëror i çdo njësie administrative nën juridiksionin e Bashkisë dhe paraqitet për shqyrtim e miratim në Këshillin Bashkiak. Projektvendimi shoqërohet me një numër protokolli të strukturës përgjegjëse për shërbimet sociale në Bashki. 
12. Këshilli i Bashkisë shqyrton projekt-vendimin së bashku me listat dhe merr vendim për propozimin e familjeve dhe individëve që duhet të trajtohen me ndihmë ekonomike, sipas aneksit nr. 2 bashkëlidhur këtij udhëzimi. Këshilli i Bashkisë, nuk ka të drejtë të bëjë ndryshime në lista, por ia përcjell menjëherë në formë elektronike dhe zyrtare drejtorisë rajonale të shërbimit social shtetëror së bashku me listën shoqëruese. Në rastet kur anëtarët e këshillit kanë qëndrime të ndryshme, vendimi për propozim shoqërohet me relacion. 
13. Drejtoria rajonale e shërbimit social shtetëror, pas verifikimit të të dhënave, cakton familjet/individët në nevojë, përfitues të ndihmës ekonomike ose refuzon familjet/individët që nuk klasifikohen nga sistemi i pikëzimit si familje në nevojë dhe refuzon/përjashton për një periudhë 6 mujore rastet e parashikuara në kreun II, pika 9 të vendimit nr. 955, datë 7.12.2016, të Këshillit të Ministrave “Për përcaktimin e kritereve, të procedurave, dokumentacionit dhe masës së përfitimit të ndihmës ekonomike”. 
14. Regjistri Elektronik Kombëtar do të kontrollojë në mënyrë të kryqëzuar automatikisht me sistemet e tjera të informacionit të dhënat e deklaruara nga aplikuesit/përfituesit e ndihmës ekonomike. 
15. Në raste specifike, kur sistemi nuk e bën të mundur këtë kryqëzim informacioni, Drejtoria rajonale e shërbimit social shtetëror do t’i drejtohet zyrtarisht çdo institucion nga i cili kërkon të marrë informacion. Institucionet e mëposhtme duhet të përgjigjen zyrtarisht brenda 10 ditëve: 
a) Zyrat e Punës;
b) Zyrat e Tatimeve;
c) Zyrat e Sigurimeve Shoqërore;
d) Zyrat e Regjistrimit të Pasurive të Paluajtshme; 
e) Zyrat e Regjistrimit të Automjeteve;
f) Inspektorati i Punës;
g) Sektori pranë bashkive (urbanistikë, treg i lire, bujqësi);
h) Gjykatës; 
i) Institucioneve të vuajtjes së dënimit me heqje lirie.
16. Drejtoria rajonale e shërbimit social shtetëror gjeneron vendimin sipas aneksit nr. 3 që i bashkëlidhet këtij vendimi, për përfitimin e ndihmës ekonomike për familjet/individët përfitues dhe masën e përfitimit dhe për familjet/individët jopërfitues edhe arsyen e refuzimit. Vendimi i dërgohet në mënyrë shkresore dhe në formë elektronike nëpërmjet Regjistrit Elektronik Kombëtar, Kryetarit të Bashkisë, për të: 
a) njoftuar kërkuesit për përfitimin e ndihmës ekonomike; 
b) kryer veprimet financiare, për kryerjen e pagesës, për përfituesit e ndihmës ekonomike; 
c) njoftuar kërkuesit për refuzimin e ndihmës ekonomike me argumentet përkatëse. 
17. Përjashtohen nga përfitimi i ndihmës ekonomike, për një periudhë 6-mujore, familjet të cilat kanë në përbërje të tyre edhe një anëtar të vetëm që plotëson kushtet e mëposhtme:
a) Kryen ndarje të qëllimshme të anëtarëve të familjes, kur nuk krijohet një kurorë e re, me përjashtim të rastit vajzë nënë.
b) Nuk tërheq ndihmën ekonomike brenda një afati 10 ditor nga dita e depozitimit në llogarinë bankare/kryerjes së pagesave nga Posta Shqiptare, për përfituesit e ndihmës ekonomike me përjashtim të rasteve kur kjo ka ndodhur për shkaqe të arsyeshme si shëndetësore dhe fatkeqësi.
c) Refuzon verifikimin e situatës social ekonomike në familje. Refuzimi dokumentohet me procesverbal, sipas shtojcës 4.
ç) Fsheh informacionin apo kryen deklarim të rremë mbi të dhënat e kërkuara në pikën 1, germa “a” të kreut II të këtij vendimi. 
d) Nuk deklaron ndryshimet e situatës social ekonomike në deklaratën e paraqitjes çdo tre muaj të familjes.
dh) Refuzojnë përfshirjen në kurset e formimit profesional ose refuzojnë ofertat e përshtatshme për punë të zyrave të punës, për anëtarët në moshë aktive pune të familjeve përfituese të skemës së ndihmës ekonomike, sipas përcaktimeve të legjislacionit në fuqi për nxitjen e punësimit. 
e) Anëtarët në moshë aktive pune të aftë për punë që nuk rezultojnë punëkërkues të papunë, pranë zyrave të punës apo të vetëpunësuar pranë strukturave të tatimeve, me përjashtim të rasteve kur rezultojnë taksapagues pranë pushtetit vendor për tokën bujqësore në pronësi/ përdorim.
18. Familjet/individët përfitues për ndihmë ekonomike paraqiten dhe plotësojnë çdo 3 (tre) muaj deklaratën, nga data 1–15 të muajit, sipas shtojcës 3 të vendimit nr. 955, datë 7.12.2016, të Këshillit të Ministrave “Për përcaktimin e kritereve, të procedurave, dokumentacionit dhe masës së përfitimit të ndihmës ekonomike”.
19. Në rastet kur familja/individi ndryshon vendbanimin, krahas ndryshimit të gjendjes civile, bëhet edhe transferimi dokumentacionit të ndihmës ekonomike pranë Bashkisë/Njësisë Administrative të vendbanimit të ri. 
20. Të gjitha organet e administratës shtete-rore dhe njësitë e qeverisjes vendore, në të gjithë territorin e RSH-së, marrin të gjitha masat për vënien në funksion të Regjistrit Elektronik në rang Kombëtar, mbështetjen dhe zbatimin e këtij udhëzimi. 
21. Ky udhëzim hyn në fuqi me botimin në Fletoren Zyrtare dhe i shtrin efektet nga data 15 maj 2017. 

MINISTRI I MIRËQENIES SOCIALE 
DHE RINISË
Blendi Klosi

Aneksi 1

Logo Bashkisë
Prefektura: __________________
Bashkia: _____________________

PROJEKT-VENDIM 
Nr. ____, datë________

PËR PROPOZIM PËR DHËNIEN E NDIHMËS EKONOMIKE PËR 
PERIUDHËN ___________

Duke u mbështetur në nenin 30/1 të ligjit nr. 9355, datë 7.12.2016 “Për ndihmën dhe shërbimet shoqërore”, i ndryshuar, në pikën 6 të kreut II të vendimit nr. 955, datë 12.12.2012 “Për përcaktimin e kritereve, të procedurave, dokumentacionit dhe masës së përfitimit të ndihmës ekonomike”, struktura përgjegjëse për shërbimet sociale në Bashki i propozon Këshillit të Bashkisë se janë paraqitur për aplikim ________ familje. 

Nga dokumentacioni i paraqitur, si dhe nga verifikimet e kryera konkludojmë dhe propozojmë se: 

1. Kanë aplikuar për ndihmë ekonomike ________ familje, me fond mujor[footnoteRef:1] ______ lista bashkëlidhur. [1:  Fondi mujor llogaritet duke zbritur nga fondi i deleguar shumën që nevojitet për kategorinë e individëve.] 


2. Individë me statusin e Jetimit _______persona, me një fond ______lekë[footnoteRef:2], lista bashkëlidhur [2:  Fondi llogaritet: numri i individëve që kanë këtë status shumëzuar masën fikse për këtë kategori. Po kështu veprohet për të gjitha rastet e individëve. ] 


3. Individë viktima të trafikimit _________persona, me një fond _______lekë lista bashkëlidhur

4. Individë viktima të dhunës në familje ______ , me një fond _______lekë lista bashkëlidhur 

5. Individë prindër të fëmijëve të lindur:

a) Trinjakë ______familje, me një fond _____lekë;

b) Katernjakë ______familje, me një fond _____lekë;

c) Pesënjakë e më shumë njëherësh ______ familje, me një fond _____lekë.

6. Fëmijë të vendosur në familje kujdestare ________ aplikime, me një fond ______lekë, lista bashkëlidhur.

7. Fëmijë me aftësi të kufizuar të vendosur në familje kujdestare ________ aplikime, me një fond ______ lekë, lista bashkëlidhur.

Drejtoria e Shërbimeve Sociale

Personi përgjegjës për ndihmën ekonomike 			                                                             Drejtori 
									
Emri, Mbiemri firma				                                                                            Emri, Mbiemri firma
Prefektura: __________________
Bashkia: _____________________

Lista që i bashkëngjitet projektvendimit në total të familjeve të propozuara në skemën e ndihmës ekonomike për periudhën e akorduar.

	Nr.
	Emri atësia mbiemri
	Nr. i dosjes
	Nr. i anëtarëve
	Lloji i ndihmës

	
	
	
	
	

	
	
	
	
	

	
	
	
	
	

	
	
	
	
	








































Aneksi 2

Logo Bashkisë
Bashkia: ____________

VENDIM
Nr. ____, datë __________

PËR PROPOZIM PËR DHËNIEN E NDIHMËS EKONOMIKE PËR 
PERIUDHËN ________

Duke u mbështetur në nenin 29, pika 1, të ligjit nr. 9355, datë 7.12.2016, “Për ndihmën dhe Shërbimet Shoqërore” i ndryshuar, në pikën 6, të kreut II, të vendimit nr. 955, datë 12.12.2012 “Për përcaktimin e kritereve, të procedurave, dokumentacionit dhe masës së përfitimit të ndihmës ekonomike”, dhe në bazë të projekt-vendimit të paraqitur nga struktura përgjegjëse për shërbimet sociale në Bashki, Këshilli i Bashkisë

VENDOSI:

T’i propozojë Drejtorisë Rajonale të Shërbimit Social Shtetëror _______________, të përfitojnë nga aplikimi:

1. Për ndihmë ekonomike ________ familje, me një fond ________ lekë, lista bashkëlidhur

2. Individë me statusin e Jetimit _______ persona, me një fond _______ lekë, lista bashkëlidhur.

3. Individë viktima të trafikimit _________ persona, me një fond _______ lekë, lista bashkëlidhur.

4. Individë viktima të dhunës në familje ______, me një fond _______ lekë, lista bashkëlidhur. 

5. Individë prindër të fëmijëve të lindur:

Trinjakë ______familje, me një fond _____ lekë;

Katërnjakë______familje, me një fond _____ lekë;

Pesënjakë e më shumë njëherësh ______ familje, me një fond _____lekë.

6. Fëmijë të vendosur në familje kujdestare ________ aplikime, me një fond ______ lekë, lista bashkëlidhur.

7. Fëmijë me aftësi të kufizuar të vendosur në familje kujdestare ________ aplikime, me një fond ______ lekë, lista bashkëlidhur.
Shënime[footnoteRef:3]: ________________________________________________________________________________________________________________________________________________________________ [3:  Këtu mund të shkruhet çdo gjë që kërkohet, sugjerohet , propozohet etj., nga Këshilli i Bashkisë. ] 


Sekretari i Bashkisë		      					                              Kryetari i Këshillit të Bashkisë


VULA
BORDERO E PAGESËS SË NDIHMËS EKONOMIKE 
Për periudhën ____/___/______
	Nr.
	Emri, atësia, mbiemri i personit që tërheq NE
	Numri ID
	Nr. i anëtarëve
	Lloji  i NE
	Shuma NE
	Nr. i llogarisë bankare
	Nënshkrimi[footnoteRef:4] [4:  Në rastin kur njësia vendore dërgon kryerjen e pagesës me shërbimin e Postës Shqiptare] 


	
	
	
	
	
	
	
	

	
	
	
	
	
	
	
	

	
	
	
	
	
	
	
	

	
	
	
	
	
	
	
	

	
	
	
	
	
	
	
	



































Aneksi 3

VENDIM
Nr. ____, datë __________

PËR DHËNIEN E NDIHMËS EKONOMIKE PËR PERIUDHËN ___________

Duke u mbështetur në nenin 27/1, të ligjit nr. 9355, datë 10.3.2005, “Për ndihmën dhe shërbimet shoqërore”, i ndryshuar, në pikën 7, të kreut II, të vendimit nr. 955, datë 12.12.2012, “Për përcaktimin e kritereve, të procedurave, dokumentacionit dhe masës së përfitimit të ndihmës ekonomike”, si dhe në bazë të vendimit për propozim të paraqitur nga Kryetari i Këshillit të Bashkisë___________, Drejtoria Rajonale______________.

VENDOSI:

1. Të përfitojnë ndihmë ekonomike pas aplikimit ________ familje, me një fond ________ lekë, lista bashkëlidhur.

2. Individë me statusin e Jetimit _______persona, me një fond _______ lekë, lista bashkëlidhur.

3. Individë viktima të trafikimit _________  persona, me një fond _______ lekë, lista bashkëlidhur.

4. Individë viktima të dhunës në familje ______, me një fond _______ lekë, lista bashkëlidhur. 

5. Individë prindër të fëmijëve të lindur:
a) Trinjakë ______familje, me një fond _____lekë;
b) Katërnjakë______familje, me një fond _____lekë;
c) Pesënjakë e më shumë njëherësh ______ familje, me një fond _____lekë, lista bashkëlidhur.

6. Fëmijë të vendosur në familje kujdestare ________ aplikime, me një fond ______lekë, lista bashkëlidhur.

7. Fëmijë me aftësi të kufizuar të vendosur në familje kujdestare ________ aplikime, me një fond ______ lekë, lista bashkëlidhur.

8. Të mos përfitojnë ndihmë ekonomike ___________ familjet e mëposhtme, për arsyet e renditura përbri.

Emri Atësia Mbiemri i kryefamiljarit			Arsyet e daljes nga skema
1. ____________________
2. ____________________
Ky vendim hyn në fuqi menjëherë. 

Përgjegjësi i Dixhitalizimit		                                        Drejtori Rajonal i Shërbimit Social Shtetëror
 
VULA




Prefektura: __________________
Bashkia: _____________________

Lista që i bashkëngjitet projektvendimit në total të familjeve të propozuara në skemën e ndihmës ekonomike për periudhën e akorduar.

	Nr.
	Emri atësia mbiemri
	Nr. i dosjes
	Nr. i anëtarëve
	Lloji i ndihmës

	
	
	
	
	

	
	
	
	
	

	
	
	
	
	

	
	
	
	
	



 

























UDHËZIM
Nr. 4, datë 17.2.2017

PËR PËRLLOGARITJEN E PËRFITIMIT TË NDIHMËS EKONOMIKE

Mbështetur në pikën 4, të nenit 102, të Kushtetutës së Republikës së Shqipërisë, në zbatim të nenit 10, pika 7 dhe nenit 43, të ligjit nr. 9355, datë 10.3.2005, “Për ndihmën dhe shërbimet shoqërore”, të ndryshuar, dhe kreut IV, pika 2, të vendimit nr. 955, datë 7.12.2016, të Këshillit të Ministrave, “Për përcaktimin e kritereve, të procedurave, dokumentacionit dhe masës së përfitimit të ndihmës ekonomike”,

UDHËZOJ:

1. Drejtoria Rajonale e Shërbimit Social Shtetëror pas vlerësimit sipas sistemit të pikëzimit për familjarët dhe individët, llogarit masën e ndihmës ekonomike.  
2. Pavarësisht nga përbërja e saj, masa maksimale e plotë e ndihmës ekonomike për familjen nuk mund të jetë më e lartë se 8 000 (tetë mijë) lekë në muaj.
3. Masa e ndihmës ekonomike, në muaj, për prindërit me më shumë se dy fëmijë të lindur njëherësh është:
a) për trinjakë, 3000 (tremijë) lekë për çdo fëmijë;
b) për katërnjakë, 4000 (katërmijë) lekë për çdo fëmijë;
c) për pesënjakë, 5000 (pesëmijë) lekë për çdo fëmijë.
Kjo ndihmë ekonomike përfitohet deri në moshën 18 vjeç.
4. Masa e ndihmës ekonomike për viktimat e trafikimit është 3000 (tremijë) lekë në muaj dhe përfitohet pas daljes nga institucionet e përkujdesjes shoqërore, deri në çastin e punësimit të tyre.
5. Masa e ndihmës ekonomike për çdo viktimë të dhunës në marrëdhëniet familjare që nuk trajtohen në institucionet e përkujdesjes shoqërore, është 3000 (tremijë) lekë në muaj. Kjo ndihmë ekonomike përfitohet gjatë periudhës së vlefshmërisë të urdhrit të mbrojtjes ose urdhrit të menjëhershëm të mbrojtjes, të përcaktuar në vendimin e gjykatës.
6. Masa e ndihmës ekonomike për çdo jetim është 3000 (tremijë) lekë në muaj. Kjo ndihmë ekonomike përfitohet nga jetimët që nuk janë në institucione deri në çastin e punësimit të tyre.
7. Masa e ndihmës ekonomike për familje llogaritet: 
a) 1800 (njëmijë e tetëqind) lekë për anëtarin e parë të familjes sipas renditjes në certifikatën familjare;
b) 1260 (njëmijë e dyqind e gjashtëdhjetë) lekë për anëtarët e tjerë të familjes mbi moshën 18 vjeç;
c) 900 (nëntëqind) lekë për anëtarët që janë në dhe nën moshën 18 vjeç. 
8. Kur në përbërjen e strukturës së familjes, për efekt të llogaritjes së masës së ndihmës ekonomike, mbetet vetëm një anëtar, masa e ndihmës ekonomike për këtë të fundit është ajo e llogaritur për këtë anëtar.
9. Për rastet kur familja e përzgjedhur për të përfituar ndihmë ekonomike, është e përbërë vetëm nga një anëtar, i cili është mbi moshë punë masa e ndihmës ekonomike është 2.600 (dymijë e gjashtëqind) lekë.
10. Anëtarët e familjes, fëmijë, për të cilët vërtetohet që ndjekin arsimin bazë deri në moshën 16 vjeç, marrin një shtesë në masën 300 (treqind) lekë në muaj gjatë vitit shkollor.
11. Anëtarët e familjes, fëmijë, për të cilët vërtetohet që janë vaksinuar sipas kalendarit të vaksinimit marrin një shtesë në masën 100 (njëqind) lekë, për çdo vaksinë të kryer. 
12. Për bashkëshortët në proces zgjidhje martese, kur ende nuk ka një vendim gjykate të formës së prerë, masa e ndihmës ekonomike për secilin bashkëshort, do të jetë e përllogaritur në bazë të strukturës së familjes.
13. Për anëtarin e familjes në nevojë, që është person me aftësi të kufizuar, invalid pune, nuk llogaritet masë ndihme ekonomike në strukturën e masës së ndihmës ekonomike për familjen.
14. Të drejtën për ta tërhequr dhe marrë në dorëzim ndihmën ekonomike për familjet në nevojë e ka bashkëshortja. Për rastet kur në strukturën e familjes bashkëshortja mungon të drejtën e tërheqjes e ka kryetari i familjes.
15. Ky udhëzim hyn në fuqi me botimin në Fletoren Zyrtare dhe i shtrin efektet nga data 15 maj 2017.

MINISTRI I MIRËQENIES SOCIALE 
DHE RINISË
Blendi Klosi
UDHËZIM
Nr. 5, datë 17.2.2017

MBI PËRDORIMIN E FONDIT TË KUSHTËZUAR PËR BLLOK-NDIHMËN EKONOMIKE DERI NË 6 PËR QIND 

Në mbështetje të nenit 100 të Kushtetutës, të nenit 21, të ligjit nr. 9355, datë 10.3.2005, “Për ndihmën dhe shërbimet shoqërore”, të ndryshuar, të kreut IV, pika 2, të vendimit nr. 955, datë 7.12.2016, të Këshillit të Ministrave “Për përcaktimin e kritereve, të procedurave, dokumentacionit dhe masës së përfitimit të ndihmës ekonomike”, 

UDHËZOJ:

1. Këshilli i Bashkisë ka të drejtë të miratojë dhënien e ndihmës ekonomike për familjet që nuk janë përfituese nga sistemi i pikëzimit, duke përdorur deri në 6% nga fondi i kushtëzuar për bllok-ndihmën ekonomike.
2. Mbi këtë fond mund të shtohen ose jo edhe fonde të buxhetit vendor. 
3. Akordimi i fondit deri në 6 për qind do t’i shtohet çeljes faktike të çdo 2-mujori që transferohet për përfituesit e ndihmës ekonomike të përzgjedhura nga sistemi i pikëzimit. 
4. Këshilli i Bashkisë miraton në fillim të vitit kriteret për familjet në nevojë që do të trajtohen me fondin deri në 6 për qind. 
5. Familjet në nevojë do të përzgjidhen nga lista e familjeve që kanë aplikuar brenda tre muajve të fundit nëpërmjet regjistrit elektronik për ndihmë ekonomike dhe që nuk janë shpallur përfitues nga sistemi i pikëzimit . 
6. Familjet në nevojë që do të trajtohen me ndihmë ekonomike do të miratohen me vendim të Këshillit Bashkiak.
7. Për familjet që do të trajtohen me ndihmë ekonomike duhet të jetë kryer paraprakisht vlerësimi social ekonomik në familje nga administratori shoqëror sipas shtojcës 2, të vendimit nr. 955, datë 7.12.2016, të Këshillit të Ministrave, “Për përcaktimin e kritereve, të procedurave, dokumentacionit dhe masës së përfitimit të ndihmës ekonomike”.
8. Struktura përgjegjëse për shërbimet sociale në Bashki harton projektvendimin për familjet në nevojë nën juridiksionin e Bashkisë, në bazë të propozimeve dhe vlerësimeve social ekonomike të ardhura nga njësitë administrative, për trajtim me ndihmë ekonomike nga fondi i kushtëzuar deri në 6 për qind.
9. Struktura përgjegjëse për shërbimet sociale në Bashki përllogarit fondin për mbulimin e familjeve në nevojë që do të trajtohen nga fondi i kushtëzuar deri në 6 për qind dhe e dërgon për miratim në Këshillin e Bashkisë. 
10. Masa e ndihmës ekonomike për familjet llogaritet sipas strukturës së familjes, përcaktuar në udhëzimin e ministrit përgjegjës për çështjet sociale “Për përllogaritjen e përfitimit të ndihmës ekonomike”.
11. Struktura përgjegjëse për shërbimet sociale në Bashki grumbullon dhe përgatit informacione, statistika mbi numrin e familjeve përfituese të trajtuara sipas këtij udhëzimi dhe fondin e realizuar të cilat i dërgojnë pranë strukturave rajonale të Shërbimit Social Shtetëror.
12. Nuk mund të trajtohen në bazë të këtij udhëzimi:
a) familjet të cilat nuk kanë aplikuar për ndihmë ekonomike sipas vendimit nr. 955, datë 7.12.2016 të Këshillit të Ministrave “Për përcaktimin e kritereve, të procedurave, dokumentacionit dhe masës së përfitimit të ndihmës ekonomike”;
b) familjet të cilat trajtohen me ndihmë ekonomike sipas vendimit nr. 955, datë 7.12.2016 të Këshillit të Ministrave, “Për përcaktimin e kritereve, të procedurave, dokumentacionit dhe masës së përfitimit të ndihmës ekonomike”.
13. Ky udhëzim hyn në fuqi me botimin në Fletoren Zyrtare dhe i shtrin efektet nga data 15 maj 2017.

MINISTRI I MIRËQENIES SOCIALE 
DHE RINISË
Blendi Klosi

UDHËZIM I PËRBASHKËT
Nr. 136/3, datë 15.2.2017

PËR NJË NDRYSHIM NË UDHËZIMIN NR. 34, DATË 29.12.2014, 
“PËR PËRCAKTIMIN E TARIFËS SË SHËRBIMIT PËR PAJISJEN ME LEJEDREJTIMI”

Në mbështetje të nenit 102, pika 4, të Kushtetutës dhe të nenit 11, të ligjit nr. 9975, datë 28.7.2008, “Për taksat kombëtare”, ministri i Financave dhe ministri i Transportit dhe Infrastrukturës në udhëzimin nr. 34, datë 29.12.2014, “Për përcaktimin e tarifës së shërbimit për pajisjen me lejedrejtimi”, udhëzojnë ndryshimin si më poshtë:
1. Tarifa e pajisjes me lejedrejtimi për drejtimin e automjeteve është si më poshtë:
a) për lejedrejtimi të kategorisë AM, A1, A2, A 3000 (tre mijë) lekë;
b) për lejedrejtimi të kategorisë B1, B        
4500 (katërmijë e pesëqind) lekë;
c) për lejedrejtimi të kategorisë C1, C          
2000 (dy mijë) lekë;
ç) për lejedrejtimi të kategorisë D1, D        
3000 (tremijë) lekë;
d) për lejedrejtimi të kategorive B96, BE, C1E, CE, D1E, DE 					   3000 (tre mijë) lekë.
Ky udhëzim hyn në fuqi pas botimit në Fletoren Zyrtare.

MINISTRI I TRANSPORTIT DHE INFRASTRUKTURËS
Sokol Dervishaj
MINISTRI I FINANCAVE
Arben Ahmetaj

KËRKESË

Shtetësja Mimoza Arapi (Çela), kërkon pranë Gjykatës së Rrethit Gjyqësor Tiranë, shpalljen të zhdukur të shtetasit Petrit Çela, i datëlindjes 2.5.1935, lindur në Krujë dhe banues në Tiranë dhe caktimin e zonjës Mimoza Arapi si kujdestare për administrimin e pasurisë së tij.

KËRKUESE
Mimoza Arapi (Çela)












KORRIGJIM GABIMI

[bookmark: _GoBack]Në vendimin nr. 598, datë 31.8.2016, të Këshillit të Ministrave, “Për shpronësimin për interes publik të pronarëve të pasurive të paluajtshme pronë private që preken nga realizimi i projektit, “Rikonstruksion  i bulevardit ‘Jakov Xoxa’, Fier”, botuar në Fletoren Zyrtare nr. 166/2016, datë 7.9.2016, në faqet 20193 dhe 20194, korrigjohet gabimi material dhe konkretisht në tabelën e pronarëve të shpronësuar. 
- Për pasurinë me nr. 5/177, me numër rendor 1, në kolonën “Pronari” ishte Ilirjana Ramaj, bëhet bashkëpronarët Ramaj. 
- Për pasurinë me nr. 6/249, me numër rendor 7, në kolonën “Pronari” ishte Arber Agur Bejkaj, bëhet Arbër Arben Bekaj.

